text: আবদুল আযীয আল আমান (১৯৩৯ - ১৯৯৪) একজন ভারতীয় বাঙালি কথাসাহিত্যিক ও প্রকাশক। ষাটের দশকে তিনি ‘কাফেলা’ নামক একটি সাহিত্য পত্রিকা সম্পাদনা করেন যা বাংলা সাহিত্যের প্রসারে গুরুত্বপূর্ণ ভূমিকা পালন করে।
  
  আবদুল আযীয ১৯৩৯ সালে তৎকালীন ব্রিটিশ ভারতের বীরভূম জেলার মুরারইয়ের এদরাকপুর গ্রামে জন্মগ্রহণ করেন। মুর্শিদাবাদের একটি বিদ্যালয়ে শিক্ষকতার মাধ্যমে তার কর্মজীবন শুরু হয়। ছাত্র থাকাকালে তিনি চারণকবি গুমানী দেওয়ানের সান্নিধ্যে আসনে। পরবর্তীতে ১৯৬৮ সালে তিনি তাকে নিয়ে একটি জীবনীগ্রন্থ রচনা করেন। ১৯৬৯ থেকে ১৯৯৪ সাল পর্যন্ত ছয়টি গ্রন্থের একটি সংকলন রচনা করেন। এছাড়া ইসলাম সম্পর্কিত বেশ কিছু বই অনুবাদ ও রচনা করেন। তিনি বেদ, গীতা, ভাগবত, ধম্মপদের বাংলা অনুবাদেও ভূমিকা রাখেন।
  
  গ্রন্থ
  আবদুল আযীযের উল্লেখযোগ্য গ্রন্থের মধ্যে রয়েছে:
   নজরুল রচনা সম্ভার
   পদক্ষেপ
   রাঙাজবা
   দ্বিজেন্দ্র-গীতি
   মক্কা মদীনার পথে
   ছোটদের মহানবী
   আলোর আবাবিল
   মানুষের নাবি
   রৌদ্রময় নিখিল
   আলোর রাসূল আল আমীন
   সেই ফুলেরই রৌশনিতে
   অনন্তের দিকে
  
  তথ্যসূত্র
  
  বিষয়শ্রেণী:১৯৩৯-এ জন্ম
  বিষয়শ্রেণী:ভারতীয় লেখক
  বিষয়শ্রেণী:বীরভূম জেলার ব্যক্তি
  বিষয়শ্রেণী:১৯৯৪-এ মৃত্যু
title: আবদুল আযীয আল আমান